Blua plakedo

En Britio, blua plakedo (aŭ esperantigita kiel memortabulo) estas publike montrata plakedo memorfestanta faman personon aŭ eventon.

Komence, la unuaj bluaj ŝildoj estis uzataj nur en Londono en la 19-a jarcento, por indiki la loĝlokojn kaj laborlokojn de famaj personoj. Ĉi tiu principo daŭras ĝis hodiaŭ, sub la superrigardo de la Reĝa Societo de Artoj (1867–1901), la Konsilio de la Graflando de Londono (1901–1965), la Konsilio de Granda Londono (1965–1986) kaj English Heritage (la Komisiono pri Historiaj Konstruaĵoj kaj Monumentoj, 1986–nun).

Multaj aliaj specoj de plakedoj ankaŭ originis en Britio. Ili kovras diversajn areojn de homa kaj institucia agado kaj venas en diversaj dezajnoj, formoj, materialoj kaj koloroj, inkluzive de ne-bluaj. La termino "Blua Plakedo" nun estas uzata en mallarĝa senco, specife por rilati al bluaj plakedoj de English Heritage, kaj en larĝa senco por kovri aliajn specojn de historiaj plakedoj.

Tra la esperanta vikipedio, oni povas vidi multaj el ili en la informkesto sub la titolo memorigilo.

 Priskribo 
Ĝi estas tipe 48-centimetran diametron de disko el blu-glazurita ceramiko aŭ rezino kun blanka surskribo kaj blanka rando. Ĝi estas fiksita al konstruaĵoj aŭ aliaj permanentaj strukturoj. Ĝi kutime estas 5 centimetrojn dika kaj firme fiksita al la muro per mortero. Bluaj plakedoj ne nepre estas bluaj; malsamaj organizaĵoj en Britio uzas malsamajn dezajnojn.

 La plakedoj de English Heritage 
En Londono, la nacia heredaĵa organizaĵo English Heritage organizas la disdonadon de Bluaj Plakedoj. Ĝi akceptas nomumojn de la publiko. La antaŭkondiĉo estas, ke la persono aŭ mortis dum 20 jaroj aŭ ke 100 jaroj pasis ekde ties naskiĝo. La kriterioj estis establitaj en 1954. La Bluaj Plakedoj celas honori signifajn individuojn, kiuj faris "signifan, pozitivan kontribuon", estis "eksterordinaraj kaj elstaraj", kaj meritas nacian rekonon. Nomumoj ne nepre devas veni de britaj civitanoj. Se individuo plenumas la kriteriojn, la plakedo povas esti metita sur konstruaĵon, kun kiu ili estis asociitaj.

Origine, ĉi tiu formo de premio ekzistis nur en Londono kaj estis etendita al aliaj partoj de Anglio en 1998; la unua plakedo estis inaŭgurita en Liverpool en 2000. Post kiam English Heritage komence organizis la tutlandan premion, ĝi retiriĝis en 2005 por lasi la kampon al regionaj organizaĵoj, kaj de tiam zorgis nur pri Londono.  Inter la partoprenantaj urboj estas Birmingham, Portsmouth kaj Southampton. Multaj aliaj urboj, kvankam ne partoprenantaj en la kampanjo de English Heritage, okupiĝis pri similaj projektoj dum multaj jaroj.

English Heritage premias 20 novajn plakedojn ĉiujare. Lastatempe, nur unu plakedo por persono estis permesita, kvankam en la pasinteco, kelkaj nomoj aperis en pli ol unu loko. Dante Gabriel Rossetti kaj William Wilberforce ricevis tri plakedojn, kaj Wolfgang Amadeus Mozart, William Morris kaj Virginia Woolf havas du - foje kune kun aliaj rimarkindaj figuroj.

 Tutmonde 
Ekzistas similaj memorprogramoj en aliaj urboj tra la mondo kiel ekzemple: Parizo, Romo, Oslo, Dublino, kaj urboj en Usono, Aŭstralio, Kanado, Filipinoj kaj Rusio.

 Eksteraj ligiloj 

 Listo de ĉiuj bluaj ŝildoj en Londono, ĉe angla Vikipedio
 Malfermaj Plakedoj - retejo enhavanta informojn pri memorplakedoj ĉirkaŭ la mondo
Kategorio:Kultura historio de Britio